Amerikalik afsonaviy bokschi Floyd Meyvezer o‘zbekistonlik murabbiy Rahmatjon Ro‘zioxunovni jamoasida ishlashga taklif etgan. Bu voqea, Rio-de-Janeyro Olimpiadasida bo‘lib o‘tgan. Yarim o‘rta vazn toifasida yengilmasligini isbotlagan amerikalik bokschi Ro‘zioxunovning shogirdlarini raundlar oralig‘idagi qisqa tanaffuslarda tez va ajoyib tiklash qobiliyatini e’tirof etgan. Bu kabi takliflar, R.Ro‘zioxunovga qozog‘istonlik bokschilar jamoasi rahbariyatidan ham kelib tushgan. Ammo, R.Ro‘zioxunov o‘zbek bokschilarini tayyorlashni ma’qul ko‘rgan, deb yozmoqda Anhor.uz sayti. Qayt etish joizki, Ro‘zioxunov bundan avval O‘zbekiston muaytay terma jamoasi bosh murabbiyi bo‘lgan, 2011 yilda esa, «Yilning eng yaxshi murabbiyi» deb topilgan edi.